Afrikaanse Borgskappe ondersteun deur ontwerpers by ARK Webontwerp
Die toekennings van borgskappe by die Afrikaanse afdeling van ARK vir 2017 is tans aan die gang. Navrae oor 'n borgskap van 'n webtuiste by ARK Webontwerp kan wel nog ingehandig word vir bespreking en oorweging. Stuur navrae met behulp van die navraagvorm. Borgskappe is tans nog beskikbaar. Lees asseblief ook meer hieronder by Algemene inligting oa aan watter persone of items aan voorkeur gegee word, asook by Keuring. Borgskappe toegeken
By ARK se borgkliëntelys vir webwerwe is die onderstaande reeds bygevoeg in 2016:
Riana Mouton 'n Statiese webwerf met Afrikaanse, sowel as Engelse inligting oor Riana se bedrywighede onder andere haar Woord-in-Sangbediening. 'n Internetwinkel is ook beskikbaar vir die aankope van CD's, DVD's en video's. Kyk by die ARK kliëntelys vir meer inligting oor dié 2 webwerwe.
Pieter Mouton se tweetalige statiese webwerf vir Ri's Werkswinkel. Meer inligting is te siene by die ARK kliëntelys
2015 By ARK se borgkliëntelys vir webwerwe is die onderstaande reeds bygevoeg in 2015:
Pure Plaas Boerefees
'n Statiese webwerf met Afrikaanse sowel as Engelse inligting oor die fees, asook algemene inligting oor Utrecht.
By ARK se borgkliëntelys vir webwerwe is die onderstaande bygevoeg in 2014:
Cool Shop 'n Dinamiese web wat aanlynaankope bied van talle items wat pragtig versier is met hoogstaande kunstige borduurwerk. Dit sluit o.a. in rugsakke, handsakke, linne, klere, boekmerke, plakkers en talle ander keurige items.
Cool Designs Voorbeelde van reeds borduurde ontwerpe in 'n groot aantal temas te kies en te keur.
Daar is ook 'n paar bladsye by ADSA toegeken in die vorm van volblad-inligting. Dit sluit die volgende in: CVO Pretoria-Noord (voorheen Magalies) met volblad-inligting oor hul besondere skool.
Pure Plaas Boerefees - Afrikaans (Volblad-inligting oor hul fees in 2015)
Utrecht Festival - Engels (Volblad-inligting oor hul fees in 2015)
Tehillafees in Brakpan - Afrikaans (Volblad-inligting oor hul fees in 2014)
Tehilla Festival, Brakpan - Engels (Volblad-inligting oor hul fees in 2014)
Daar is ook 'n paar bladsye by Pizza toegeken vir die volgende:
Studio Twenty One Artworks se skilderye - Afrikaans (Volblad-inligting)
Studio Twenty One Artworks Paintings - Engels (Volblad-inligting)
In 2013 was die volgende webtuistes toegeken Cool Creations
wat handsakke, rugsakke en soortgelyke items versier met besondere kunsborduurwerk.
Borduurland bevat 'n borduurontwerpversameling met verskeie temas.
Marlene se Eksklusiewe Dekor met onder andere pragtige tafelversierings en dekor.
Dit bly ons voorreg om 'n aantal persone en instansies aan te hou borg. Jannie Theron Gospelsanger wat die Boodskap uitdra met musiek en sang. (Bygevoeg in 2012)
Kyk gerus by die ARK Kliëntelys vir meer inligting oor hierdie talentvolle kunstenaars en hul uitmuntende produkte en dienste.
Ander Borgskappe, veral met behulp van volbladsye by ADSA was ook toegestaan Caroline Du Preez Optredes, Kindertydskrif en oulike CD's en DVD's (Afrikaans)
Caroline Du Preez Optredes, Kindertydskrif en oulike CD's en DVD's (Engels)
2012 en voor dit
Sommige is reeds bygevoeg in 2011 en 2012. Dit sluit in volblad-inligting vir die volgende persone of instansies:
Leonie Erasmus vir haar boek Die Grootste Geskenk (Afrikaans)
Die Grootste Geskenk van Leonie Erasmus (Engels)
Jan en Des van As Gospel en Countrysangers en opname-ateljee (Afrikaans)
met haar sangbediening (Afrikaans)
Riana Mouton Gospel singer (Engels)
10-Dag Pelgrimstoer na Isreal en Turkye (Afrikaans en Engels)
Nantes en Adèle Sangbediening
Maggie se Keurige Kunswerke met besondere kunswerke in skilderwerk (Tweetalige webwerf bygevoeg in 2011)
Die volgende was reeds voor of tydens 2010 bygevoeg:
Software Development and Support Services, Calgary, Alberta, Canada (Engels)
Sagteware Ontwikkeling in Calgary, Alberta, Kanada
(Afrikaans) Nuwe Begin Christensentrum (Afrikaans)
The Berean Bible Study freeware (Engels)
Poppeteater en narre-optredes deur die Pretmakers Vermaaklikheidsgroep (Afr)
Puppet theatre and clowns by Merrymakers Entertainment (Engels)
Gift hampers (Engels)
Skoolvakke aangebied in die Kempton Park-omgewing (Afrikaans)
School Subjects presented in the Kempton Park area (Engels)
Algemene inligting oor borgskappe van webwerwe by ARK
Alle kommunikasie word slegs per epos hanteer.
Die borgskappe is primêr vir statiese webtuistes, nie vir interaktiewe webwerwe nie. Die webwerf word dus hoofsaaklik aangewend vir die vertoon van inligting en sluit nie 'n winkel wat aanlynverkope kan hanteer, in nie. Dit kan wel aanvullend verskaf word en enkele uitsonderings word tog van tyd tot tyd gemaak vir borgskappe van dinamiese webtuistes. Hoewel die webwerfborgskappe deur ARK se Afrikaanse afdeling voorsien, ontwerp en onderhou word, is meeste van die webwerwe tweetalig, tensy die borgkliënt dit anders verkies. Die voertaal tydens die ontwerpwerk is en bly egter Afrikaans. Die grootte van die webtuiste word bepaal deur die pakket wat aan die kliënt toegestaan word. Die webwerf kan so min as 3 bladsye wees en tot so veel as 9 bladsye as die toekenning dit toelaat.
'n Vereiste is dat die borgkliënt daagliks goeie internet toegang moet hê. 'n Goeie digitale kamera (nie 'n selfoon nie) vir goeie foto's, sal ook nodig wees as daar produkte ter sprake is.
Besoekers mag moontlike kandidate aanbeveel. Gebruik die Navraagvorm en gee soveel besonderhede moontlik oa die naam en eposadres van die persoon wat u wil aanbeveel. Gee ook 'n eposadres waar ons met uself eposkontak kan maak om die aanbeveling te bespreek. Borgkliënte het geen kostes voor, tydens of na die borgskaptydperk nie, tensy daar pertinent gevra word vir aanvullende dienste wat nie deur die borgskappakket gedek word nie. Kwotasies word vooraf en punt vir punt gegee en per epos verskaf in sulke gevalle.
By oorweging van borgskappe, word voorkeur gegee aan die volgende:
Bejaardes wat 'n ekstra inkomste wil verdien met mooi handwerkprodukte soos byvoorbeeld, brei-, hekel of weef-items. Dit sluit ook in handgemaakte speelgoed soos oulike lappoppe en teddiebeertjies, onderbaadjies of sakke van laslappies, oulike brakkie-jakkies of poprokkies, artikels van tekstiel-knoop en doop, mooi babaklere, voorskote, serpe en so meer.
Huisvrouens of tuisteskeppers wat sakgeld wil verdien met enige van die volgende: gebak, oulike verjaardag- of troukoeke, tuisgemaakte lekkergoed, terte, tertjies of koekies. Ook produkte van batik, macramé knoopwerk, pragtige en handige naaldwerk-items soos sakke of ander soortgelyke produkte.
Christelike organisasies, skole met Afrikaans as hooftaal, kleuterskole, dagmoeders, speelgroepies en kerke.
Persone wat 'n klein tuisnywerheid op die been wil kry met besondere uitrustings soos trourokke en pragtige geborduurde modeskeppings of ander kunsnaaldwerk-produkte.
Persone wat die beursie wil probeer aanvul deur die verkope van mooi kunswerke of kuns-artikels soos knopies of lapelwapens, kerse, skilderye, pottebakkery houtsneewerke, krale-ryg, produkte met mooi smok-of kantwerk of soortgelyke kuns-items.
Mense wat nog nie 'n eie webwerf het nie of na 'n beter ene verlang.
Persone wie se dienste of produkte nie reeds op der duisende ander plekke op die Internet bemark word of blootstelling het nie.
Persone wat nie agente, verteenwoordigers of affiliate is, of deel van 'n groot maatskappy vorm nie.
Voorstelle vir oorwegings van ander dienste en produkte wat nie hierbo genoem word nie, sal ook ondersoek word.
Keuring vir webwerf-borgskappe by ARK is uiters streng. Persone wat skaam is om hul Christenskap te belei en uit te leef moet liefs nie aansoek doen nie. Kandidate moet beslis baie goeie epos-toegang hê (daagliks) en bereid wees om met entoesiasme saam te werk om die webwerf te laat realiseer. LW.Alle kommunikasie tydens die ontwerp word slegs per epos hanteer. Lees ook meer hierbo by Algemene inligting en kyk gerus ook by ARK se algemene dienste. Navrae oor termes en voorwaardes oor bogenoemde en hoe om 'n statiese webtuiste te probeer bekom of voorstelle, is welkom.
Kindervermaak en stokperdjies deur Christen-Kunstenaars
Is u 'n kunstenaar of sommer net 'n amateur wat kindervermaak met goeie smaak aanbied? Poppeteater of sang? Dalk bied u kuns-, musiek- of balletklasse of ander stokperdjieklasse aan vir kleuters of kinders. Miskien bied u heerlike kinderpartytjies met temas of oulike idees aan, laat dan gerus van u hoor.
Skole, kleuterskole, kerk-organisasies, ens. is ook welkom om vir ons te laat weet as daar oulike verrigtinge vir die jongspan in die kontrei plaasvind. Of dit nou 'n eenmalige gebeurtenis is soos 'n kermis of fees, of op gereelde basis plaasvind.